b'\n_START_ARTICLE_\nMartin Schulz\n_START_PARAGRAPH_\nMartin Schulz (g. 1955\xc2\xa0m. gruod\xc5\xbeio 20 d., Hehlrate, Vokietijoje)\xc2\xa0\xe2\x80\x93 Vokietijos politikas, Europos Parlamento pirmininkas, SPD partijos lyderis._NEWLINE_Politin\xc4\x99 karjer\xc4\x85 prad\xc4\x97jo b\xc5\xabdamas 19-os, kai tapo Vokietijos socialdemokrat\xc5\xb3 partijos nariu. Sulauk\xc4\x99s 31-eri\xc5\xb3, i\xc5\xa1rinktas Viurseleno meru\xc2\xa0\xe2\x80\x93 jauniausiu \xc5\xa1ias pareigas u\xc5\xbe\xc4\x97musiu politiku \xc5\xa0iaur\xc4\x97s Reino-Vestfalijos \xc5\xbeem\xc4\x97je. \xc5\xa0\xc4\xaf darb\xc4\x85 M. Schulz dirbo 11 met\xc5\xb3._NEWLINE_\xc4\xae Europos Parlament\xc4\x85 politikas i\xc5\xa1rinktas 1994\xc2\xa0m., dirbo \xc5\xbdmogaus teisi\xc5\xb3 ir Pilie\xc4\x8di\xc5\xb3 laisvi\xc5\xb3 komitetuose, v\xc4\x97liau u\xc5\xbe\xc4\x97m\xc4\x97 vadovaujan\xc4\x8dius postus Socialist\xc5\xb3 frakcijoje: 2002\xe2\x80\x932004\xc2\xa0m. buvo jos pirmuoju vicepirmininku, 2004\xe2\x80\x932009\xc2\xa0m.\xc2\xa0\xe2\x80\x93 pirmininku. Nuo 2009\xc2\xa0m. vadovauja Europos Parlamento socialist\xc5\xb3 ir demokrat\xc5\xb3 pa\xc5\xbeangiojo aljanso (S&D) frakcijai._NEWLINE_2012\xc2\xa0m. sausio 17 d. i\xc5\xa1rinktas Europos Parlamento pirmininku (2,5 met\xc5\xb3 kadencijai), o 2014\xc2\xa0m. liepos 1 d. perrinktas \xc4\xaf \xc5\xa1\xc4\xaf post\xc4\x85. Tai pirmas kartas Europos Parlamento istorijoje, kai pirmininkas perrenkamas antrai kadencijai._NEWLINE_2017 m. kovo 19 d. buvo i\xc5\xa1rinktas SPD partijos lyderiu. Tai pirmas kartas partijos istorijoje, kai lyderis i\xc5\xa1renkamas 100\xc2\xa0% nari\xc5\xb3 palaikymu ._NEWLINE_M. Schulz ved\xc4\x99s, turi du vaikus. Jo pom\xc4\x97giai\xc2\xa0\xe2\x80\x93 skaitymas, istorija ir futbolas.'